《出行即事》
宋代·胡仲弓

踏破几重云，来寻别墅春。
促装童仆懒，题壁主人嗔。
瘦岭盘山骨，枯藤络树身。
野花长满地，不犯软红尘。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。